《送西苑径上人见深居冯常簿求寺记》
宋代·释道璨

西苑宝峰麓，占地宽一弓。
梵放殷青冥，与峰相长雄。
鬼域何方殷，包举归提封。
楼钟不敢鸣，僧趋邻寺钟。
径也铁石姿，直欲笺天公。
天高不可叫，虎豹守九重。
六年长安道，往殷如飞蓬。
云开日正杲，死草生华风。
青山复入手，尽扫狐兔踪。
鱼鼓发新响，松桂还旧容。
掘地寻泉源，锄荒理菊丛。
桃李一家春，万古无异宗。
玉色十丈煇，秀润交磨砻。
大书付谁氏，千载深居翁。
他年殷读碑，病眼摩朦胧。
为碑三夕留，卧听寒岩松。